
SOCIALINĖS PARAMOS SKYRIAUS SOCIALINIŲ IŠMOKŲ SPECIALISTO 
PAREIGYBĖS APRAŠYMAS


I. PAREIGYBĖ

1. Socialinės paramos skyriaus Socialinių išmokų specialistas yra specialistas.
2. Pareigybės lygis – A2.
3. Pareigybės paskirtis - vykdyti ir įgyvendinti Lietuvos Respublikos įstatymus, poįstatyminius aktus, Lietuvos Respublikos Vyriausybės nutarimus socialinės paramos, išmokų vaikams ir šalpos išmokų klausimais.
4. Pareigybės pavaldumas – Socialinių išmokų specialistas yra  tiesiogiai pavaldus Socialinės paramos skyriaus vedėjui.

II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1.  turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. sklandžiai dėstyti mintis žodžiu ir raštu, išmanyti raštvedybos taisykles;
5.3. mokėti dirbti šiomis kompiuterinėmis programomis: MS Word, MS Excel, Internet Explorer, MS Outlook;
5.4. būti susipažinusiam su LR civiliniu kodeksu, LR piniginės socialinės paramos nepasiturintiems gyventojams įstatymu, LR išmokų vaikams įstatymu, LR socialinės paramos mokiniams įstatymu,  LR paramos mirties atveju įstatymu, LR socialinių paslaugų įstatymu, Lietuvos Respublikos Vyriausybės nutarimais, kitais teisės aktais, reglamentuojančiais socialinę paramą ir socialines paslaugas;
5.5. gebėti planuoti ir organizuoti savo veiklą, mokėti kaupti, sisteminti, apibendrinti informaciją bei rengti išvadas, teikti pasiūlymus.


III. ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. priimti iš asmenų prašymus dėl piniginės socialinės paramos, išmokos vaikui, vienkartinės išmokos nėščiai moteriai skyrimo, suvesti duomenis į SPIS programą ir apskaičiuoti išmokas;  
6.2.  informuoti ir nukreipti piniginės socialinės paramos gavėjus visuomenei naudingai veiklai pasitelkti;
6.3. priimti asmenų prašymus dėl socialinės paramos mokiniams skyrimo bei skirti nemokamą maitinimą mokiniams ir paramą mokinio reikmenims įsigyti;
6.4. registruoti duomenis apie paskirtą ir suteiktą socialinę paramą, išmokas socialinės paramos informacinėje sistemoje (SPIS);
6.5.rinkti informaciją iš Gyventojų registro, VĮ Registrų centro ir Valstybinio socialinio draudimo, darbo biržos, nacionalinės mokėjimo agentūros ir kitų duomenų bazių;
6.6. rengti pažymas apie šeimos pajamas ir taikomus normatyvus kompensacijoms apskaičiuoti už būsto šildymą, karštą ir geriamąjį vandenį;
6.7. suvesti duomenis ir paskaičiuoti kompensacijas už būsto šildymą, karštą vandenį kai būstas šildomas, kietuoju kuru, elektra, dujomis ir kt.;
6.8. priimti asmenų, siekiančių gauti vienkartinę paramą, prašymus ir tvarkyti dokumentus;
6.9. rengti dokumentus Socialinių klausimų koordinavimo komisijai dėl piniginės socialinės paramos ir socialinės paramos mokiniams skyrimo išimties tvarka;
6.10. sudaryti bylas pagal Dokumentų tvarkymo ir apskaitos taisyklių reikalavimus ir pateikti juos darbuotojui, atsakingam už archyvinių bylų perdavimą į savivaldybės archyvą;
6.11.surašyti buities ir gyvenimo sąlygų patikrinimo aktą apie bendrai gyvenančių asmenų arba vieno gyvenančio asmens gyvenimo sąlygas, turimą turtą ir užimtumą;
6.12.vykdyti kitus nenuolatinio pobūdžio skyriaus vedėjo pavedimus.

IV. ATSAKOMYBĖ

7. Šias pareigas vykdantis darbuotojas atsako: 
7.1. už savo funkcijų nevykdymą ar netinkamą vykdymą atsako teisės aktų nustatyta tvarka. 



Susipažinau: 

.....................................................          ..............................        ................................................... 
           (Darbuotojo pareigos)                         (parašas)                             (vardas, pavardė) 

....................................................
                   (data) 






 




